Luister: Maak sonskerm deel van jou daaglikse roetineArgieffoto. (Foto: Pixabay.com) Goeie velsorg is ŉ belangrike aspek van ŉ mens se daaglikse roetine, aangesien die vel die grootste orgaan van die liggaam is. Maroela Media het by dr. Vanessa Lapiner, ŉ dermatoloog en eienaar van die TASH360-velsorgsentrum in Seepunt en stigter van die Root4-velsorgreeks, aangeklop vir ŉ omvattende en insiggewende reeks oor velsorg. In dié insetsel gesels sy oor sonskerm en hoe belangrik dit is om dit by jou daaglikse velsorgroetine in te sluit. Ons het ook meer uitgevind oor die verskille tussen die onderskeie sonbeskermingsfaktore en sy gee raad oor sonskerms wat nie ŉ groot duik in die bankbalans sal maak nie. Dr. Vanessa Lapiner, dermatoloog en stigter van TASH360 en Root4. (Foto: Facebook)